На выстаўцы экспануюцца самыя цікавыя і рэдкія кнігі з калекцыі Пуслоўскіх: інкунабулы – кнігі, надрукаваныя ў 15 ст., а таксама выданні 16 – пач. 20 ст. Яны адлюстроўваюць шырокі спектр інтарэсаў сваіх рупных збіральнікаў: манаграфіі па гісторыі ВКЛ, Рэчы Паспалітай і шматлікіх краін свету, хронікі і статуты, энцыклапедыі і слоўнікі, панегірыкі і календары, літаратура па археалогіі і нумізматыцы, геральдыцы і генеалогіі, па біялогіі і медыцыне, мастацкая літаратура.